Omavalvonnan seurantaraportti 


Omavalvontasuunnitelmamme löytyy yksikön verkkosivuilta. Tässä raportissa kuvaamme omavalvontasuunnitelmamme toteutumista, havaittuja kehittämistarpeita sekä tehtyjä toimenpiteitä ajalla 1.5.-30.9.2026

Teemme säännöllisesti omavalvonnan seurantakyselyt, joissa tarkastelemme useita eri omavalvonnan osa-alueita kuten lääkehoidon toteutumista, toiminnan riskejä ja laatua.
Tarkastelujaksolla ei havaittu vakavia toimintariskejä ja toiminta sujui kokonaisuudessaan normaalisti.

Toimenpiteet, joita on tehty poikkeamailmoitusten johdosta:
Sisukodissa on tehty tarkasteluajanjakson aikana lääkepoikkeamailmoituksia. Kaikki poikkeamat on käsitelty kuukausittain pidetyissä henkilökunnanpalavereissa ja työyhteisössä on mietitty keinoja ennaltaehkäistä vastaavia poikkeamia jatkossa. Poikkeamien käsittelyn pohjalta yksikössä on kerrattu lääkehoidon toteuttamiseen liittyvää ohjeistusta. Lääkepoikkeamia tapahtui kolme ja näistä ei ollut asukkaalle asti tapahtunutta haittaa.
Uhka- tai vaaratilanteita ei tarkastelujaksolla tapahtunut.

Seurantajaksolla henkilökunnassa ei tapahtunut muutoksia. Henkilökunnan määrä oli sopimusten mukainen. Kesäsijaiset olivat työyhteisön ja asukkaiden mielestä oikein mukavia. Edelleen sijaisia on saatavilla hyvin.

Kesällä olemme tehneet paljon retkiä: käyneet uimassa, mökkeilleet, olemme olleet elokuvissa ja konserteissa sekä museoissa. On herkuteltu kesän antimilla kuten mansikoilla ja herneillä. Syntymäpäiviä on juhlittu, myös yhdet 60.v synttärit. Asukkaat ovat saanet toivoa erilaisia retki- ja käyntikohteita. Retkiä on tehty yksin tai isommalla porukalla. Alkusyksykin on mukavaa aikaa: luonnon väriloisto on upea. Ja ulkoilukelitkin ovat jatkuneet hyvinä.

Kehitystoimenpiteet ja tavoitteet:
Omavalvontaan ja laatuun liittyvää tiedonkeruuta on edelleen tärkeää vahvistaa, jotta saamme entistä tarkemman kuvan toiminnastamme.  Kehitämme edelleen Sisukodin omavalvonnan seurantahavaintojen ja kehittämistoimenpiteiden raportointia.
Kantaan liittyminen edelleen kesken.
Kirjaamisen tehostaminen.
Tyhjän asukaspaikan täyttäminen.

